Cordelia Fine

Cordelia Fine (sündinud 1975 Torontos Kanadas) on kanada päritolu Briti psühholoog ja teaduskirjanik. 

Ta lõpetas 1995. aastal kiitusega Oxfordi Ülikooli bakalaureusekraadiga (BA Hons) eksperimentaalse psühholoogia alal. Aasta hiljem sai Cambridge'i Ülikoolist magistrikraadi (MPhil) kriminoloogia alal. 2001. aastal kaitses ta University College Londoni kognitiivse neuroteaduse instituudis doktoriväitekirja ja sai doktorikraadi (PhD) psühholoogias.

Ta töötab Melbourne'i Ülikooli kunstide teaduskonna akadeemilises allüksuses School of Historical and Philosophical Studies ajaloo ja teadusfilosoofia professorina. Fine'i uurimisvaldkonnad on soolisus (sotsiaalpsühholoogilised protsessid; neuroteadus), moraalipsühholoogia (metaeetika; kognitiivne nihe) ja neuroeetika (neurofeminism).

Fine'i 2006. aastal ilmunud "A Mind of Its Own" ('minu enda meelelaad') pääses Londoni Kuningliku Seltsi teadusraamatu auhinna kandidaatide pikka nimekirja (st 12 parema raamatu sekka), 2010. aastal ilmunud "Delusions of Gender" ('soo pettekujutelmad') oli nomineeritud mitmele kirjandusauhinnale ning ajaleht The Guardian tunnistas Fine'i teose 2010. aasta parimaks raamatuks. 2017. aastal ilmunud Fine'i kolmas raamat "Testosterone Rex" ('kuningas testosteroon') võitis Kuningliku Seltsi teadusraamatu auhinna.
Tunnustus
 2017 – Londoni Kuningliku Seltsi teadusraamatu auhind ("Testosterone Rex")
 2018 – Edinburghi medal
Auhinnanominatsioonid
 2013 – Victorian Premier's Literary Awardsi nominent kategoorias "Mitteilukirjandus" ("Delusions of Gender")
 2013 – Warwick Prize for Writingu nominent ("Delusions of Gender")
 2018 – Orwelli auhinna nominent ("Testosterone Rex")

Teosed
 2006 – "A Mind of Its Own: How Your Brain Distorts and Deceives". W. W. Norton 
 2008 – "The Britannica Guide to the Brain: A Guided Tour of the Brain and All Its Functions"
 2010 – "Delusions of Gender: How Our Minds, Society, and Neurosexism Create Difference" ('soo pettekujutelmad. Tegelik suguliste erinevuste teadus'). W. W. Norton 
 2017 – "Testosterone Rex: Unmaking the Myths of Our Gendered Minds". W. W. Norton
 2025 – "Patriarchy Inc.: What We Get Wrong About Gender Equality and Why Men Still Win at Work"

Viited

Välislingid

Cordelia Fine'i koduleht
Cordelia Fine. thriftbooks.com
Communities in Control 2017 - Cordelia Fine. Youtube, 11. juuni 2018 

Kategooria:Suurbritannia psühholoogid
Kategooria:Suurbritannia teaduskirjanikud
Kategooria:Austraalia teadlased
Kategooria:Sündinud 1975